Laura Yli-Vakkuri
**Laura Elli Maria Yli-Vakkuri** (s. 6. marraskuuta 1965 Tampere) on suomalainen virkamies ja Suomen sisäministeriön kansainvälisten asioiden yksikön ylijohtaja.

Henkilöhistoria
---------------

Laura Yli-Vakkurin vanhemmat ovat varatuomari Antero Yli-Vakkuri ja apulaisprofessori Valma Yli-Vakkuri. Hän on valmistunut oikeustieteen kandidaatiksi Helsingin yliopistosta vuonna 1992.

Virkaura
--------

Yli-Vakkuri on toiminut sisäministeriön palveluksessa vuodesta 1998 lähtien. Valtioneuvosto nimitti hänet sisäministeriön kansainvälisten asioiden yksikön johtajan määräaikaiseen virkaan ajaksi 1.8.2011–1.2.2015. Yli-Vakkuri on hoitanut tehtävää jo 1.3.2009 lähtien viran vakinaisen haltijan Antti Pelttarin tultua nimitetyksi sisäministeriön valtiosihteeriksi ja sittemmin Suojelupoliisin päällikön määräaikaiseen virkasuhteeseen. Ennen nimitystä Yli-Vakkuri työskenteli kansainvälisten asioiden yksikössä lainsäädäntöneuvoksena kymmenen vuoden ajan. Valtioneuvosto jatkoi Yli-Vakkurin nimitystä 28.4.2016 sisäministeriön kansainvälisten asioiden yksikön johtajana viiden vuoden määräajaksi. Yli-Vakkuri hoitaa Antti Pelttarin virkaa, kun Pelttari toimii Suojelupoliisin päällikkönä.

Yli-Vakkuri toimii lisäksi EU-rahoitusohjelmakauden 2021–2027 sisäasioiden rahastoja koskevan lainsäädäntöhankkeen työryhmän puheenjohtajana. Euroopan komission antaman ohjeistuksen mukaan Euroopan unionin rahoitusohjelmakaudelle 2021–2027 perustetaan sisäasioiden alalle kolme rahastoa, jotka ovat sisäisen turvallisuuden rahasto, turvapaikka- ja maahanmuuttorahasto sekä rajaturvallisuuden ja viisumipolitiikan rahoitusväline osana yhdennetyn rajaturvallisuuden rahastoa.

Lähteet
-------

1. 1 2  Laurila, Petri – Salo, Mikko (toim.): *Suomen lakimiehet – Finlands jurister 2003*, s. 1289. Suomen Lakimiesliiton kirjasarja, 118. Helsinki: Talentum, 2003. ISSN 0585-9530. ISBN 952-14-0637-2.
2. ↑  Ylijohtaja Laura Yli-Vakkuri: Siviilikriisinhallinta on Suomen vientituote  30.8.2010. Suomen Tietotoimisto. Viitattu 27.9.2019. [vanhentunut linkki]
3. ↑  Helsingissä pohditaan maahanmuuton turvallisuusuhkia Itämeren alueella *Sisuradio*.  31.5.2017. Sveriges Radio.  Arkistoitu 27.9.2019. Viitattu 27.9.2019.
4. ↑  Luotonen, Anniina: Suomen EU-puheen­joh­ta­ja­kauden alku enteilee tiukkaa syksyä *Suomenmaa*.  26.7.2019. Viitattu 27.9.2019.
5. ↑  Yli-Vakkuri kansainvälisten asioiden yksikön johtajaksi *Yle Uutiset*.  21.7.2011. Viitattu 27.9.2019.
6. ↑  EU:n yhteistyö oikeus- ja sisäasioissa tiivistyy – mitä Tukholman ohjelma ja Lissabonin sopimus muuttavat?  12.2.2010. Eurooppatiedotus. Viitattu 27.9.2019.
7. ↑  Laura Yli-Vakkuri sisäasiainministeriön kansainvälisten asioiden yksikön johtajan määräaikaiseen virkaan  21.7.2011. Sisäministeriö. Viitattu 27.9.2019.
8. ↑  Rajat palasivat Eurooppaan *Talouselämä*.  2.12.2015. Viitattu 27.9.2019.
9. ↑  Yli-Vakkuri jatkaa sisäministeriön kansainvälisten asioiden yksikön johtajana  28.4.2016. Sisäministeriö. Viitattu 27.9.2019.
10. ↑  EU-rahoitusohjelmakauden 2021-2027 sisäasioiden rahastoja koskevan lainsäädäntöhankkeen asettaminen *Hankeikkuna*.  20.5.2019. Sisäministeriö. Viitattu 27.9.2019.

Kirjallisuutta
--------------

* Siirtola, Roope & Palm, Anne (toim.): *Yhdessä enemmän: Kriisien hallitsemista kokonaisvaltaisesti*. Helsinki: Wider Security Network (WISE), 2018. ISBN 978-951-9150-41-3.